paragraph_text: Siena je osnovana 1904., kao sportski klub pod imenom Società Studio e Divertimento, a 1908. izdvaja se nogometni klub nazvan Società Sportiva Robur. Sadašnje ime AC Siena nosi od sezone 1933./34. Boje kluba su crna i bijela (boje iz grba grada Siene), te svoje domaće utakmice igraju na stadionu Artemio Franchi. Najveći rival im je susjedna Fiorentina s kojom igraju tzv. derbi guelfi-ghibellini.